11 piketberger des 2014 by Piketberg Tourism - Issuu
Jaargang 21 Nr. 11 www.piketberg.com
Lieb word 83 op Harley
Lieb en Santie Engelbrecht net voor die onvergeetlike rit op die Harley Davidson. Foto: Marietha Goosen
Lieb Engelbrecht van Paleisheuwel Piketberg het van jongs af 'n gevoel vir 'n Harley gehad. Sy kinders het hom onlangs verras, op sy 83ste verjaarsdag, met 'n rit op 'n Harley. Trane van blydskap het geloop oor hierdie lang verwagte droom. Almal in die omgewing weet van Oupa Lieb se Harleyliefde. Tot die jong vrouens by die kerk weet as hy sy Harley kry, "kom hy hulle oplaai". Elke verjaardag wil hy skertsend weet of hy nou vanjaar sy Harley gaan kry. Vriende belowe as hulle die lotto wen, gaan Oupa beslis sy Harley kry. Goed het die familie besef Oupa kan miskien nie meer sy eie Harley ry nie, maar hulle sal hom moet help om sy drome uit te leef! Dis dan hoe Lieb en sy vrou, Santie, met fyn beplanning van hul skoonseun, Van Zyl Brink, op Oupa Lieb se 83ste verjaarsdag, elkeen op 'n Harley van Piketberg tot by Vervolg op p4
R5,00 Piketberg se koerant vir Piketberg se mense... Somerson Kersfeeskonsert...p4 Troufoto's...p12 Admaths Sentrum...p14 1964 Klas Reünie...p17 Helma tree af...p18 Belydenis van Geloof...p22 Steynville Primêr Hoofleiers...p30 Balletleerlinge Presteer...p33 PIKETBERG
Handelsure tydens die Kersseisoen:
Dinsdag 16 Desember: 07:30 - 20:00 Vrydag 19 Desember: 07:30 - 22:00 Saterdag 20 Desember: 07:30 - 19:00 Sondag 21 Desember: 07:30 - 17:00 Woensdag 24 Desember: 07:30 -21:00 Donderdag 25 Desember: Toe/Closed Woensdag 31 Desember: 07:30 - 20:00 Donderdag 01 Januarie: 07:30 - 15:00 Hou die winkel dop vir inligting oor die opwindende laat aand kersinkopie program van 19 Desember! Kom loer gerus in en bring die jongspan!
Redaksioneel Ietsie ouliks vir Kersfees Dis oor 'n maand Kersfees en almal weet om nie tot op die nipper te wag vir Kers inkope nie. Terwyl ons nog net spartel om deur elke dag so goed moontlik te kom, herinner blinkers en tossels ons subtiel aan Kersfeestyd. Natuurlik 'n Christusfees, nie 'n mensgemaakte fees nie. Maar met die beste voornemens van "minder geld uitgee", bevind die meeste van ons ons tog in die maalkolk van soek, wroeg en betaal. Ek moes onlangs tyd verwyl iewers in 'n lokaal en reken dis 'n goeie tyd om my dag se lysie te maak. Op soek na 'n stukkie papier, ontdek ek hierdie juweel, in die mooiste handskrif, kinderlik opreg: Kersfees lysie Room, roll on en tjoklits vir mamma Spuitgoed en tjoklits vir pappa "Loomband" en tjoklits vir boetie Ietsie ouliks vir Stefan Ietsie ouliks vir Lisa En daar het ek die antwoord......moenie te ver soek en boonop te veel geld spandeer nie.....ietsie ouliks en tjoklits behoort die ding te doen. Mag jy hierdie Kersfees iemand ouliks wees wat ietsie ouliks saam met die tjoklits gee - uit dankbaarheid teenoor die Iemand wat reeds alles vir jou gedoen het.
Jannie Lategan skryf... Baie dankie aan elkeen agter die skerms wat die harde werk doen om elke maand Die Piketberger te laat verskyn. Iemand bel my vanuit Parys in die Vrystaat en vertel op hoe 'n besondere manier hy elke maand die interessante blaadjie ontvang en hoeveel genot dit hom bied .....selfs al ken hy nie die mense waaroor geskryf word nie! Mag julle op die redaksie ook baie rustigheid ervaar saam met die stroompie kalme water wat op die strand uitloop en weer met nuwe energie terugkeer in 2015.
Bikers, Kaapstad skryf… Dra asseblief ons innige dank oor aan Piketberg en in besonder aan die personeel by Midas. Ons het teëspoed met 'n motorfiets gehad en is oor die etensuur gehelp en werklik op die hande gedra. Wat 'n wonderlike ervaring van diens en medemenslikheid. Is almal op die dorp so? Wel dan nomineer ons Piketberg vir dorp van die jaar! Piketberg bo!
Die Piketberger se Redaksie wens al ons adverteerders, rubriekskrywers, lesers en vriende 'n Geseënde Kersfees en 'n Voorspoedige 2015. Dankie vir u samewerking en ondersteuning gedurende 2014.
Liefde Marietha Die volgende Piketberger verskyn op 29 Januarie 2015 Berigte en advertensies moet ons bereik teen 20 Januarie
Jaco is Wes-Kaap wenner
Jaco Kotze het die toekenning gewen in die Vrugte en Groente kategorie vir sy toegewyde diens en samewerking tot ons besigheid oor die afgelope jaar in die Weskaap area. Die nasionale kompetisie vind plaas op 29 November 2014.
Big Brand Shoprite Group of Co. Supplier of the year 2014 Jaco Kotze Tweefontein boerdery
Plaasmark hou Kersmark Vir die eerste keer in jare gaan die Piket-Bo-Berg Plaasmark hierdie jaar 'n Kersmark op 13 Desember hou. Die afgelope drie jaar is die laaste mark van die jaar gewoonlik die laaste Saterdag van November gehou. Hierdie jaar word daar 'n mark op 29 November sowel as 'n Kersmark op 13 Desember gehou. Lekker vars ham vir Kersfees, sjiek "second-time-round" klere, handwerk en vars gebak en die ekstra geskenkie vir die kerskous, kan alles hier verkry word. Bring daardie stomp mes of skêr sodat Oom Crispian dit vir jou vlymskerp kan slyp terwyl jy deur die stalletjies snuffel. Begeesterde plaaslike musikante sal sorg vir die vermaak .
4 Vervolg van p1… Kardoesie in die Piekenierskloofpas (waar 'n verrassingspartytjie vir Oupa gewag het) beland het. Dit alles was vir Lieb 'n groot verrassing, want hy is vertel hy gaan vir 'n melkskommel Spur toe. Wat gevolg het, was 'n gesig om te onthou, selfs vir diegene wat nie Harley-mal is nie. Ongeveer 120 Harleys was op pad Lambertsbaai toe waar hulle die naweek sou oorbly. Nog 'n mooier gesig was oupa en ouma wat agterop hulle Harleys vir mekaar soene blaas teen 120km per uur op die N7. Lieb het glo veral die skuinslê-gedeelte in die pas baie geniet, sê hy. Carine Brink het namens die familie vir ouma Santie bedank, 'n bok vir sports en jonk van gees. "Dankie pappa en oupa Lieb vir die voorbeeld wat jy vir jou kinders en kleinkinders stel." "Dankie ook ons Hemelse Vader vir die afgelope 83 jaar, ons is dankbaar!"
Konsert met Lize Beekman
Die sangeres Lize Beekman het saam met die Bergrivierkoor in 'n Somerson Kersfeeskonsert in die NG Kerk Piketberg opgetree. Die opbrengs van die konsert is ten bate van die koor se toer na Boston en België vroeg in Desember.
Geoktrooieerde Rekenmeesters en Ouditeure Piketberg
Bedank al hul kliënte vir die ondersteuning gedurende die 2014 jaar en wens hulle 'n Geseënde Kersfees en Voorspoedinge Nuwe Jaar toe. MC Hanekom (GR) SA Geoktrooieerde Rekenmeesters en Ouditeure
Tel 022 913 2800 / Faks 022 913 2803 Die Trekstraat 34, Piketberg, 7320 E-pos : hanekommc@telkomsa.net
Thurston Jagers en Frederik Kotzé op fluite en Sherlock Fortuin, orrelis by die Somerson Kersfeeskonsert. Foto's: Piet Boshoff
Kruisdraer voltooi Reis na 9 jaar Adriaan Interest van St Lucia, vir wie baie leer ken het as die kankerlyer op sy kruistog, het pas weer op Piketberg aangedoen om almal te bedank vir hulle liefde en omgee tydens die twee keer wat hy hier verby is. Hy het ook 'n lied in sy hart aangesien hy kankervry is en oppad huis toe is na nege jaar. Hy getuig net van die Here se sorg en al die genade wat hy elke dag ontvang. Hy het sy kruistog as 'n siek man van 23kg begin en eindig dit op 80kg en gesond. Hoewel Adriaan sy reis op die pad voltooi het, is hy beslis nie klaar met sy reis saam met die Here nie. Foto: Marietha Goosen
Hoofstraat 58 (Van Zyls Garage), Piketberg
Baie dankie vir al ons gereelde Gee-C-eS kliënte wat nou weer by Die Glas Kasteel kom koop. 'n Vredevolle Kersseisoen vir jul almal. * CD's en DVD's * Balle * Sporttoerusting
* Speelgoed * Bybels * Swembaddens
* Opvoedkundig * Kunsverf * Portretrame
Tydelike kontaknommer 022 913 1032
* Wol * Boeke
Aan die begin van November hoor ek my eerste kersliedjie in 'n winkelsentrum en ek besef met groot skok dat dit reeds weer daardie tyd van die jaar is. Hoe het hierdie jaar so vinnig onder ons voete verdwyn? Gelukkig is dit ook die tyd van die Hanlie Linde jaar wat ons liefde, vrede en vreugde uitleef en weer besef Wie vir ons gesterf het en hoekom. Saam met hierdie seisoen van persente uitdeel, het Bergrivier Munisipaliteit twee gesogte toekennings gewen tydens die "Groenste Dorp Kompetisie" in die Weskaap. Op Maandagaand 3 November is die pryse toegeken tydens 'n dinee in Stellenbosch. Bergrivier Munisipaliteit het die toekenning gekry as die Munisipaliteit wat die meeste goeie vordering getoon het in die veld van klimaatsveranderings-inisiatiewe en was ook die kategorie wenner vir klimaatsveranderings-inisiatiewe.
Tracy Stone (Bestuurder Strategiese Dienste en ook verantwoordelik vir die klimaatsveranderingsinisiatiewe binne Bergrivier Munisipaliteit), die Uitvoerende Burgemeester, Rdl Evert Manuel en die Munisipale Bestuurder, Adv Hanlie Linde wys al die pryse en trofees wat die Munisipaliteit verower het. Hierdie maand maak Piketberg ook geskiedenis wanneer die Bergrivier Gemeenskapskoor toer na die VSA en Europa. Bergrivier Munisipaliteit is uiters trots op hierdie mooi uitvoerproduk van ons area en wens elke koorlid 'n onvergeetlike ervaring. Gaan en maak ons trots! Ons kan nie wag om die positiewe stories van hoop wat julle oor die wêreld gaan bring, te hoor nie. Mag hierdie kerstyd vir elke inwoner van Piketberg 'n besonderse ervaring wees en mag ons die nuwejaar met nuwe hoop, moed en goeie planne binnegaan. 'n Verdere toekenning is ontvang deur Bergrivier Munisipaliteit tydens die 2014 Groenste Munisipaliteit Kompetisie. Hulle verower 'n derde plek in die Weskaap vir Vaste Afvalbestuur. Die toekenning is ontvang deur Jaco Breunissen tydens die onlangse IWMF wat gehou was op Hermanus.
'n Suksesvolle haarsalon op Malmesbury verskuif na Piketberg en open op 2 Desember 2014. Wilene Visser het 2007 gematrikuleer by HoĂŤrskool Piketberg. Sy het by Bonnins Haarsalon in Malmesbury gewerk vir 4 jaar en het haar eie salon al vir 1 jaar en 9 maande.
Ons bied die volgende:  Stoffering van banke en stoele  Herstelwerk aan tente en seile  Maak van seil "canopies" vir bakkies  Motorsitplekke en motorplafonne  Trekkersitplekke  Spesiale versoeke Bring asseblief NOU julle tente en seile vir herstelwerk of opknapping. Desember is net om die draai!
Christo 083 399 7988 / 022 913 3326
Baie dankie vir julle ondersteuning gedurende 2014 - ons waardeer dit!
Na meer as twee jaar se vergaderings en gesprekke is daar met die eerste fase van die Piketberg/Goedverwacht Voetslaanpad begin.
Johan Pietersen en sy span wat die voetslaanpad oop gekap het. Gedurende die week van 27 tot 31 Oktober het Johan Pietersen en sy span die voetslaanpad wat baie toegegroei en ontoeganklik was, begin oop kap en die beginpunt gemerk. Die roete strek vanaf net bokant die NG Kerk se grond tot bo-op die berg. Johan en George Esau, gesoute Goedverwacht stappers en lede van die Goedverwacht Voetslaanklub, ken die roete goed en kan nie uitgepraat raak oor die potensiaal van die staproete as toerisme aktiwiteit vir beide plaaslike inwoners en toeriste nie.
Dave Ferguson en Georgia Abrahams by die ingang van die voetslaanpad. Fase twee in die ontwikkeling van die roete behels die oprigting van 'n skuiling bo-op Piketberg en die amptelike gradering van die roete. Hiermee saam sal inligtingsborde opgerig word en dagroetes met 'n opvoedkundige aanslag aangebied word. Die skakeling met die Goedverwacht/Wittewater roetes word vir Fase drie beplan. Die kostes verbonde aan oopkap en merk van die voetslaanpad is geborg deur Praktika en Piketberg Toerisme. Neem asseblief kennis dat die voetslaanpad nog nie amptelik oopgestel is nie en die gebruik daarvan is op eie risiko. Wees ook in die somer uiters versigtig vir slange.
Aan die sy van Monica Fivaz, regs, wat die afgelope tien jaar 'n waardevolle diens by Le Roux van Wyk Makelaarsdienste lewer, is daar 'n nuwe, ewe vriendelike gesig. Zelda Meiring, links het op 27 Oktober by hulle aangesluit. Nie alleen is sy reeds voluit aan die gang in genoemde besigheid, maar as eiendomsbestuurder in haar vorige betrekking, gaan sy ook betrokke raak by Sandra van Wyk Eiendomme. Aan Zelda, haar man, Dirk wat by Agrico werk en hulle twee dogters, Getha en Inez, wil ons baie welkom sê. Ons vertrou dat hulle lank en gelukkig op Piketberg sal werk en woon. Berig: Sandra van Wyk Foto: Ansel van Schalkwyk, Kiekies en Meer
2015 se Piketberger datums verskyn op p31. Merk dit in u organisasie se dagboek.
VLV leer lappies las
By 'n onlangse VLV byeenkoms het Martie du Plooy – VLV lid van Moorreesburg – dames nie net stomgeslaan met wat sy alles vermag nie, maar ook gemotiveer deur haar uitstalling en praatjie oor laslap- en kwiltwerk. Die oudste kwilt dateer uit die laat 1800's. Kwiltwerk het oorspronklik in Europa en Egipte begin en met migrasie van die Amish oorgespoel na Amerika. Materiaal was skaars en geen lap is gemors nie. In eenvoudige huise was 'n kwilt die enigste versiering. "Quilt" is van die Franse word, Cuilte, afgelei, wat matras beteken. Daar is nagenoeg 21 miljoen kwilters in die VSA. Paducah, Kentucky, staan bekend as die kwilthoofstad waar die oudste kwilt in die kwiltmuseum bewaar word. Die grootste kwilt – 200m x 170m - is in Junie 2000 in Portugal gemaak. Martie se motto is: "Leef jou passie uit – die lewe is te kort om nie te doen waarvan jy hou nie". "Friends are like quilts, they never lose their warmth" "When life gives you scraps, make a quilt" "A clean house is the sign of a broken sewing machine" "You were created limitless. There is nothing you cannot achieve".
Geseënde Kersfees Voorspoedige Nuwe Jaar. Dankie vir u ondersteuning gedurende 2014.
Frannie Botha, sameroeper van Leefstyl en organiseerder van die byeenkoms, saam met die aanbieder Martie du Plooy.
VLV lede Jackie Ferguson en Alta Vos. Selfs op die teetafel is die laslappies nageboots! Berig en foto's: Riana Richter
En die liefde blom...
Leon Cronjé en Mari Steenkamp is op 24 September te Laatson Porterville getroud. Foto: Karien Jordaan Bruce en Cecile Louw is op Saterdag 4 Oktober in die AGS Rotsgemeente te Brackenfell getroud. Cecile was die vorige sekretaresse van die kringkantoor. Foto: Sanet van Niekerk
Reinhard Coetzee en Elzette Hanekom, tweelingdogter van Ian en Helette Hanekom van Winkelshoekplaas, Eendekuil is op 6 September in die NG Kerk Piketberg getroud en die onthaal is gehou by Piekenierskloof Lodge, Citrusdal. Die egpaar is al sewe jaar werksaam te Port Elizbeth en daar gevestig. Foto: Elizema Lambrechts
André en Leoumé Vos is op 4 Oktober by Laatson te Porterville in die huwelik bevestig. André is die seun van André en Alta Vos van Piketberg en Leoumé die dogter van Leon Diedericks en Helena Visser van Vredenburg. Foto: Linda Vos
Pierre & Anzel Coetzer 084 296 2670 potbellyrestaurantbar@yahoo.com
Specials Maandae: 2 large pizzas vir R120 Woensdae: Burger Special Buy one get one free R59
All Week Specials T-bone R85 Spare ribs R89 Prego Roll R57
Voltydse AdMaths Sentrum vanaf 2015 by PHS
Uitstekende nuus vir leerders in die omgewing is dat Piketberg Hoërskool 'n gasheer-uitnodiging gekry het om 'n voltydse AdMaths Sentrum vanaf Januarie 2015 by die skool te huisves. Dit beteken dat 'n voltydse AdMaths fasiliteerder by Piketberg Hoërskool beskikbaar gaan wees waar leerders uit ons omgewing nou ook – soos die groter skole - die voordeel van fisiese AdMaths-klasse (en dus nie afstandsonderrig nie) sal hê. Wat is AdMaths? AdMaths is 'n ekstra VAK en nie 'n ekstra KLAS in skoolwiskunde nie vir Gr 9 tot Gr 12-leerders. Die oogmerk van die vak is om 'n leerder wat reeds sterk is in wiskunde (dus 80%+) te stimuleer en te verryk addisioneel tot die skoolsillabus. Formele eksamens word geskryf en 'n leerder word bevorder na 'n volgende graad. Dit word sterk aanbeveel vir leerders wat 'n loopbaan in Ingenieurswese, B.Sc., B.Comm, Aktuariële Wetenskap, Tegnologie en soortgelyke rigtings wil volg, aangesien baie studente getuig dat skoolwiskunde hulle nie voldoende voorberei vir eerstejaarswiskunde op universiteit nie. PHS, 'n Dinaledi-fokusskool vir uitnemende onderrig in wiskunde en fisiese wetenskap, is ongelooflik opgewonde hieroor – 'n verdere uiters belangrike ekstra vir 'n skool wat jaarliks uitstekende wiskunde-uitslae lewer en die afgelope vier jaar onder die Top 10 Afrikaanse skole in die Wes-Kaap ten opsigte van wiskunde-prestasie gelys is. Die voltydse sentrum sal in die week van 26-30 Januarie 2015 met die AdMaths-kursus afskop – die eerste jaar as 'n infasseringsfase slegs vir Gr 9 en Gr 10-leerders. Alle 2015 Gr 9 en Gr 10-leerders in die omgewing vir wie 'n voorsprong in wiskunde belangrik is, word sterk aangemoedig om teen Vrydag 21 November aanlyn aansoek te doen by www.admaths.co.za of hulle te skakel by 021 981 0595. Volledige inligting kan ook op die webblad gekry word. Vir verdere inligting kan Berenice Scheepers ook gekontak word by 0836677643 of bascheepers@telkomsa.net Dis nou soveel makliker… die ondersteuning word weekliks by PHS - jou voorkeurkeuse vir uitsonderlike opvoeding – gebied!
VLV sluit 2014 af op 'n hoë noot Die VLV-afsluitingsfunksie was 'n heerlike ontspanne musikale oggend. Leandra Loubser en haar dogtertjie, Lené het drie pragtige liedjies saamgesing. Trippe Trappe kleuterskool het ook van hulle liedjies gesing. Cobis Wilson en Leandra het ook die gaste getrakteer met hulle pragtige duet-sang en stemme wat mooi saam harmonieer. Laastens het Leandra vir al die VLV-dames 'n voorlesing gedoen – "Moederskap is nie vir lamsakke bedoel nie". Drie lede het hul VLV diensjaarknopies vir getroue lidmaatskap ontvang. Die nuwe bestuur vir 2015 het ook hul balkies ontvang. Die oggend is afgesluit met heerlike verversings en tee. Volgende jaar se nuwe jaarprogram begin DV in Februarie 2015. Navrae Nicoline Brown 082 4770 665
Die drie lede wat hul diensjaarknopies ontvang het is Magda le Roux (30jr), Elbeth Liebenberg (30jr) en Petrusa Smit (60jr). Foto's: Dinette Lochner
Hochland lede Rekenaarvaardig
Lede van Hochland se werkerskomitee hou trots die sertifikate vas wat hulle onlangs verwerf het na opleiding by Anker Rekenaar Akademie. Hierdie is 'n inisiatief van hulle werkgewer om arbeiders te bemagtig in die gebruik van rekenaartegnologie. Foto: Herman de Hoog
Leandra Loubser en haar dogter Lené.
Winkelperseel te Huur te Voortrekkerstraat. Skakel Anderson, Nel & Kie 022 913 1132 of 083 225 3810
Geskrewe huurkontrak beter as mondelinge kontrak
Huis te Huur 
Stap-afstand van Piketberg Hoërskool (waar ADV Prokureurs was, oorkant NG Kerk) 3 Slaapkamers, 1 badkamer, kombuis, sitkamer, agtertuin, onderdak parkering, pragtige uitsig, karakter volle atmosfeer. Kan gedeel word tussen dagmammas wat op die Dorp wil wees weens skoolgaande kinders, of as 4 kantore gebruik word (het besigheidsregte), of ideaal vir klein gesin. Semi-gemeubileerd onderhandelbaar) R3 900/maand (water ingesluit) Ook: 1-slaapkamer woonstel teen R2 900/maand beskikbaar (water en dienste ingesluit). Ekstra kamer onderhandelbaar. Semi-gemeubileerd indien verkies.
'n Leser het my die afgelope week gekontak en gesê sy worstel met die vraag of 'n geskrewe huurkontrak beter en meer afdwingbaar is as 'n mondelinge huurkontrak. Met haar intrek in 'n huurhuis 'n paar jaar gelede, het die VerJacques Ehlers huurder toegestem dat sy 'n lugverkoeler in die eiendom mag installeer en dat sy dit weer mag verwyder wanneer sy die huis ontruim. Daar was egter geen skriftelike huurkontrak onderteken nie en alle onderhandelings het slegs mondelings geskied. Die Huurder moet nou die eiendom ontruim en wil die lugverkoeler saam neem, maar die Verhuurder ontken dat hy ooit gesê het dat sy die lugverkoeler mag verwyder en is nou van mening dat die lugverkoeler sy eiendom is. In die Suid-Afrikaanse reg word beide geskrewe en mondelinge ooreenkomste erken. Alvorens 'n ooreenkoms tussen die partye tot stand kan kom, moet alle bepalings en voorwaardes vir die onderskeie partye duidelik wees, met ander woorde, daar moet "a meeting of minds" wees. In die geval van 'n huurkontrak, is dit belangrik dat kwessies soos, onder andere, die huurbedrag betaalbaar en die tydperk van die huurkontrak aangespreek en ooreengekom word. Daar is ook sekere gemene reg bepalings wat met verlooop van tyd ontwikkel het en wat van toepassing is waar die partye nie hulle eie terme en voorwaardes op skrif neergepen het nie. Hierdie bepalings is egter nie altyd aan Jan-Alleman bekend nie en daar mag situasies ontstaan waar die partye sou verkies het om sekere kwessies pertinent in die kontrak aan te spreek, soos byvoorbeeld die leser se situasie omtrent die lugverkoeler. Die probleem met mondelinge ooreenkomste is wanneer daar 'n dispuut ontstaan oor 'n sekere bepaling van die huurkontrak, soos byvoorbeeld die lugverkoeler. Die Verhuurder en die Huurder het uiteenlopende sienings oor wat hulle ooreengekom het en om hulle onderskeie weergawes te bewys, mag problematies wees. Die Wet op Huurbehuising maak egter voorsiening dat 'n Huurder die Verhuurder kan versoek om sekere bepalings op skrif te stel. Hierdie stap moet eerder vroeër as later geneem word om moontlike dispute uit die weg te ruim. Daar word dus aan die hand gedoen dat partye die bepalings en voorwaardes van 'n huurkontrak verkieslik op skrif moet stel, wat nie slegs sal help om 'n moontlike toekomstige dispuut op te los nie, maar wat ook vir die partye gemoedsrus sal gee oor hulle regte en verpligtinge kragtens die huurkontrak.
Klas van 1964 hou reünie
PHS se matriekklas van 1964 het onlangs hul 50ste reünie gevier. Agter staan Pierre Nieuwoudt, Frikkie van Schalkwyk, Nicolaas Marais, Petru Smit en middel Derick Louw, Casper van der Merwe, Hendri (Lat) van Zyl, Kosie Smit, Willem Smit, Elsa Kok (Rossouw) en Koos Carstens. Voor sit Leonie Carstens (Russouw), Wilma Nel (Kitshoff), Albie Moolman (Burger), Helena le Rouw (du Preez), Lettie van Niekerk (Grobbelaar) en Rita Bestbier (van Rooyen). Foto verskaf
Stuur u foto's, berigte en advertensies na
Christie kán skryf deur Berenice Scheepers
Moenie 'n groot ou op sy rugbybaadjie takseer nie. Toe die drie anonieme skryfstukke van die enkel seun tussen dié van vier meisiekinders in my hande beland, sou ek nooit kon raai dat dié heerlike opstelle deur 'n voornemende Shark-speler geskryf is nie. Want ek erken nou eerlik, ek het Christie van der Merwe eerder met rugby as met skryf geassosieer. Min wetend dat daar onder daai einste baadjie 'n hart klop vir die lekkerste stories. Die ontdekking nadat ek besluit het hierdie anonieme seun moet die prys vir kreatiewe skryfwerk kry, was ongelooflik aangenaam. Ek kon nie ophou glimlag toe sy Afrikaanse juffrou sy identiteit bekend maak nie. Christie, jy verdien hierdie prys! Jy mag maar 'n storie skryf. En eendag, wanneer jy klaar agter die leerbal aangehol het, hoop ek dat jy iets met hierdie stories van jou gaan doen. Wie weet, dalk word jy nog 'n Christiaan Bakkes wie se eerste stories onder die Piketberge gebore is. Ek plaas, met sy toestemming, een van die opstelle. Die ander opstelle is beskikbaar op versoek en teen betaling (grappie).
Op my kartonbord staan groot geskryf "HELP asseblief, het 'n gesin om voor te sorg", maar dis asof dit in Japanees geskryf is, of nee wag, 'n paar Japanese het dit ook al gesien en my net soos die ander geïgnoreer. Ek het al geleer dis beter om humor op die kartonborde te gebruik. Ek het eendag op my kartonbord geskryf "Family was taken by ninjas, need money for karate lessons". Dit het darem 'n paar mense laat lag en ek het 'n paar muntstukke verdien. By die shack het dit regtig nie goed gegaan nie. Vroulief is siek in die bed en die kinders is maar daar in die rondte. 'n Mens sien nie sommer blanke mense wat só sukkel nie. Ek maak vanaand my gunsteling blaarslaaisop. Dis nou nie die beste nie, maar goedkoop om te maak. Ek plant self die blaarslaai en kry die water vanaf die munisipale kraan wat net 'n entjie weg is. Dis al laatmiddag. Ek moes al op die strate gewees het, maar dit is die lekker ding as jy vir jouself werk en jou eie baas is. Maar alle grappies nou op 'n stokkie: ek moet vir my gesin voorsien. Ek is 'n man wat nie skool voltooi het nie en ook geen kwalifikasies het nie, maar soos ek elke aand vir die Here sê wanneer ek op my knieë gaan, "Ek probeer". Ek staan nou al heeldag en bedel, maar het niks om daarvoor te wys nie. Voor my stop 'n Lamborgini. Ek het al so 'n motor gesien. Dié ou moet geld hê. "Meneer, ek wil graag vir u vra vir…" "Gaan weg jou sleg vark!" skree hy op my. Ek wil wegloop, maar kan net nie. Dié ou het so baie geld, maar hy sal nie eers 'n vyfrand weggee nie. "Asseblief meneer." Hy stamp my op die grond en skree: "jy sê nie vir my nie!" Ek stap moedeloos huis toe, maar is heel verbaas om 'n groot glimlag op my vrou se gesig te sien. Haar oom se nefie se vrou se, ag ek gee nie eers om nie, het 'n erfporsie van miljoene vir ons gelos! 'n Paar jaar later sit ek in my sportmotor en ek kan dit nie glo nie, want reg voor my staan en bedel dieselfde man wat my gestamp het, met 'n kartonbord. Ek kon vir hom sê: "jy sê nie vir my nie!", maar dit is net nie menslik nie. Ek draai my ruit af en sê vir hom: "Gebruik humor, dit werk."
Helma tree af na 25 jaar Andries (Wolf) Liebenberg van Liebco skryf... Na 25 jaar diens groet ons by Liebco vir Helma Kotze, ja met 'n seer hart. Helma het in 1989 by ons begin werk. Beter kon jy nie kry nie. Dit was 'n tyd in ons besigheid se bestaan dat die administrasie nog nie goed georganiseer was nie. Helma, 'n goed geordende mens, het die dinge stelselmatig begin regkry. Ek onthou nog goed toe ons van hand geskrewe fakture en rekeninge na 'n rekenaar stelsel oorgeskakel het en hoe effektief Helma dit hanteer het. Ek kon altyd op haar staatmaak en niks was ooit vir haar te veel nie. Helma was geliefd deur die personeel en sy het altyd 'n oor gehad. Van die geringste kon sy of haar probleem met Tannie Helma deel. 'n Naald om 'n knoop aan te werk, 'n pilletjie vir hoofpyn of 'n pleister vir die seer. Helma was ook 'n goeie skakelbeampte en die gesig van Liebco vir kliënte wat telefoniese bestellings plaas. Vir 'n kort ruk was sy by ons afwesig met Johan, haar eggenoot, se siekte en afsterwe, maar gou weer daarna in ons diens. Helma is geseënd met vier pragtige en suksesvolle kinders en nou ook kleinkinders. Ons sien saam met haar uit, na haar kinders Johan en Stefanie se troues in Januarie 2015 en die viering van haar 70ste verjaardag. Dankie ook Helma vir gemeenskapdiens. Haar oop hand, drukkies en luister vir ieder en elk wat dit nodig het, Sekretaresse vir die Burgemeester (onoffisieël), Klawerbord speel in die Kerk oor al die jare, ons het lekker saam gesing. Geniet elke oomblik van opwinding met die toer van Bergrivierkoor in Desember na VSA en Europa. Helma ons bid jou voorspoed, gesondheid en seën toe vir die jare wat voorlê. Jy sal altyd deel bly van die Liebco familie.
Helma Kotze het 'n helikopterrit geniet as deel van haar afskeid by Liebco. Foto's: Liza du Toit
Skoolkwartale vir 2015
1ste kwartaal - 21 Januarie tot 1 April 2de kwartaal - 13 April tot 26 Junie 3de kwartaal - 20 Julie tot 2 Oktober 4de kwartaal - 12 Oktober tot 9 Desember
Le Roux Speelgoedfabriek
Baie dankie vir u ondersteuning! Geniet die feestyd saam met familie en vriende. Alles van die beste word u toegewens vir 2015.
Stuur u berigte/artikels/foto's per epos aan diepiketberger@gmail.com voor 20 Januarie, verskyn 29 Januarie
Wie sou nou kon droom dat Piketberg ook sy eie speelgoedfabriek het en nêrens anders as in die werkswinkel van oud-polisiehoof, Kaptein Japie le Roux nie. Sy speelgoed is enige kind se droom en word van duursame hout vervaardig. Saam daarmee word kindervriendelike verf gebruik en baie klem word gelê op kwaliteit en detail. Oom Japie, soos alom bekend, gesels baie entoesiasties oor hierdie stokperdjie van hom en kan 'n mens die trots op sy handewerk duidelik sien. Bestellings vir Kersfees 2015 kan nou reeds geplaas word by telefoonnommer 022 913 3609 of selfoonnommer 076 195 0757. Op die foto wys oom Japie die trekker en koringsleepwa wat hy vir Lian Fouché gemaak het. Berig en foto: Jannie Fouché
Kersboom Wense 20 Desember is dit die 15de jaar wat die kersfunksie vir behoeftige kinders van Piketberg en omgewing plaasvind. Die funksie is daarop gemik om presente en party packs aan 1200 geidentifiseerde kinders te gee. Hulle ouderdom is 2- 13 jaar.
Hoe kan u help… U kan 'n geskenk of party pack borg 1. By Boland Superspar en Shoprite is 'n kersboom met kinders se name en wat hulle soek vir kersfees 2. Haal 'n naam af koop die item draai dit toe en plaas dit weer onder die boom 3. Of koop 'n geskenk, lekkers, chips of sappies 4. Of as u huis of garage skoonmaak dink aan die kinders Wat soek die kinders gewoontlik; rugbybal, sokkerbal, netbal, karre, poppe, skryfbehoeftes, toiletware, vliegtuie, krieketstel, teesstel, trekkers, remote karre, rugsakke, lorries of wat u ook al wil gee
Jack's Paint & 2 Acre Hardware
Kom kyk self!!! Veilingpryse 27, 28 en 29 November Groot verskeidenheid artikels te koop
Spandeer R1 000 of meer en staan 'n kans om 'n Steak Braaier te wen
Spandeer R500 en staan 'n kans om 2 x 20liter Plascon PVA Wallseal Wit verf te wen
Kom geniet 'n koeldrank en hotdog op Saterdag 29 November
Ons bied ook die volgende dienste Plumbing, Elektries, DSTV, Aircons, Boumateriaal
Belydenis van Geloof deur Jannie Lategan
Katkisante van die NG Kerk Aurora lê belydenis van geloof af op Sondag 9 November. Voor is Suzanne van der Merwe, Elzaan Lambrechts en Diané Ungerer. Agter is Ruan Mostert en Ds. Johan Jacobs. Foto: Petrusa de Koker
Daar agter in die diepsee, is kabbelende golwe wat swel tot 'n reuse spierwit skuimgevulde rebuste hoë brander! Reg onder, vloei 'n kalmer en speelse stroompie op die strand uit. Die eb- en vloedgety van die see kan in menige opsig die metafoor van die jaar en sy getye wees. Aanvanklik 'n kalm en uitdagende wegspring, met soveel idealisme en nuwejaarsvoorneme...vasgevang in die rustige see-deinings van die golwe agter die branders.. Stelselmatig, soos Somer plekmaak vir Winter, moet die kalmte plek maak vir aanpak en uitdaag van bepaalde doelwitte. Inderdaad ontpop die stilte en vreedsaamheid in 'n stuwende reuse brander. Ideale en voornemens kom tot uitvoer en moet realiseer. Daar is onrustigheid en straks onsekerheid. Botsende elemente is soms onafwendbaar. Daar word dan tot meer rustigheid en selftevredenheid gemaan. Die volle palet van kleur ontwaak in die Lente. Die ruwe brander moet plek maak vir rustigheid en afskakeling. Emosie, denke en harde werk is uitgewoed! Wanneer die Somerson die skouspel van kleur laat vervaag, word die oes na die dorsvloer en parskuip ingebring. Rustigheid en vrede in harmonie, vloei op die kuslyn uit. 'n Rustigheid wat uit gewelf gebore was! Terwyl daar gebaai word in meer vreedsame waters, word weer energie, vir 'n splinternuwe tydvak gebou. Onwillekeurig en half onmiskenbaar, word elkeen ingedwing in die nouer wordende loopvak, om 2014 te groet. Mag elkeen energie herbou, in die meer rustige seisoen, om weer die drukgang van 'n nuwe jaar in te beweeg. Die jaar 2014 ...word aan die Argief toevertrou. Op die horison loer 2015.
Die Aurora katkisante saam met van hulle Piketberg maats wat hulle gaan ondersteun het. Agter is Elzaan Trautman, Lize-Mari Carstens, Nina Cillié, Suzaan van der Merwe, Elzaan Lambrechts, Marike Koch, Diané Ungerer, Ruan Mostert, Adam Barnard, Matteus Vorster en voor Driaan van Wyk, Jacques Joubert, Daniel Goosen, Jandré de Witt en Arno van Deventer. Dirkie Nieuwoudt was ook by die geleentheid. Foto: Marietha Goosen
Jean-Marié Sadie en Adriana Visser het op 16 November Belydenis van Geloof te NG Kerk Redelinghuys afgelê. Foto: Gerda van Schoor
Benna van der Westhuizen, het op 9 November Belydenis van Geloof afgelê te NG Kerk Velddrif.
Foto: Helita van der Westhuizen
Delaine Wright, Eric Segal, Mostert en Ruan Brand het op 16 November Belydenis van Geloof afgelê te NG Kerk Laaiplek. Foto: Nina Cillié
PHS se Graad 7 Afskeid in "Candyland". Foto: Sanet Ackermann
WP Junior Perdespring Kampioenskappe 20 Jaar Gelede — Desember 1994 LIEDJIEFEES - Met die suksesvolle liedjiefees gehou op 5 November 1994, is Melanie Eksteen verkies tot Mej Liedjiefees. Simone Jansen was eerste prinses en Natasja Conradie die tweede prinses. Mev Lynette Groenewald het die kompetisie georganiseer. Met die fietsprettrap is gelukkige nommers getrek en die fiets, geskenk deur Boland Spar is gewen deur Villiers Morrison. Piketberg se dameskuts het tydens die NoordBolandse eindstryd op Porterville vir die vyfde agtereenvolgende jaar met die louere weggestap. Tydens die plaaslike klub se afsluitingsfunksie is mev Christa van Ellewee weer aangewys as die lid met die hoogste gemiddelde punt in alle kompetisies deur die loop van die jaar. Die hoogste gemiddelde punt deur die jaar (oefeninge en kompetisies) is behaal deur mev Johanna Steenkamp - die oudste lid. Mev Nolie Eksteen was tweede, mev Maureen Nieuwoudt, 'n nuweling, het die trofee vir die beste vordering ontvang. Op 14 November het 55 leerlinge en onderwysers die Nico Malan-teater besoek waar die bekende Rice/Weber musiekblyspel Evita, aangebied is. Drie Piketbergers het vanjaar goed presteer in karate. Mariaan van Kraayenburg, Katinka Morrison en Karin van der Westhuizen het onlangs hulle swartgordels behaal in Gorei Karate. ADVERTENSIE:WOONSTEL TE HUUR - R350,00.
Dané van Niekerk, Marius Erasmus, Maarten Slabber, Amanda Dick (afrigter), Johan du Toit, Tristen Petzer en Nick Meeding. Dit is die eerste keer dat Clintonianne Ryskool al die Victor Ludorums wen in die klasse waarin hulle deelneem by die WP Junior Perdespring Kampioenskappe. Die uitslae is as volg: 70cm: Maarten Slabber op Kalahari - twee wenne en Victor Ludorum; 70cm: Nick Meeding op Tasunke Witko - wenner van die kampioenskap klas; 80cm: Dané van Niekerk op Boys will be Boys - twee derde plekke; 80cm: Maarten Slabber op Sparkling Star - eerste en tweede plekke; 80cm: Tristen Petzer op Slewper - drie tweede plekke en Victor Ludorum; 80cm adult class: Marius Erasmus - twee eerste plekke en 'n tweede plek; 90cm: Johan du Toit op Automatic account - twee derde plekke, wenner van die kampioenskap klas en Victor Ludorum. Berig en foto: Susan du Toit
Brons vir Piketberg Hoofstraat 21, Piketberg Posbus 64, Piketberg 7320
Tel. 022 913 1600 022 913 2075 'n Geseënde Kersfees en Voorspoedige Nuwe Jaar word ons kliënte toegewens
Johan de Lange, Elrica Foot, Phienie Badenhorst en Bertus Rossouw. Met die onlangse opening toernooi van Wynland/Boland Jukskei het van Piketberg se jukskeispelers munt geslaan uit die kragmeting tussen vele ander klubs om teen die einde van die dag met brons weg te stap. Volgens Johan was dit 'n taai stryd tussen 12 spanne van verskillende klubs en hulle was trots om Piketberg se naam hoog te hou. Foto verskaf
27 Babbel en Krabbel ondersteun koor
Kook saam met Quentin Knoffel, Roosmaryn en Mosterd Geroosterde Lamsboud
Ongeveer 100 kleuters van Babbel en Krabbel het elkeen 'n bydrae gemaak tot hulle juffrou, Margie Julius, se koortoer na Boston, VSA en België. Die kleuters was baie opgewonde om hulle munte in die blink bussies te plaas. Ons glo hulle juffrou gaan met baie stories terugkom om te vertel. Margie is deel van die Bergrivier Gemeenskapstoer met 63 lede olv Sherlock Fortuin. Foto: Marietha Goosen
Invordering van data vir die Lewensomstandighede Opname 2014/15 deur Statistieke Suid-Afrika (Stats SA) het reeds op 13 Oktober 2014 begin. Amptenare van Stats SA sal geselekteerde huishoudings in die provinsie besoek om inligting van lede van die huishouding in te samel deur middel van 'n vraelys. Hierdie data word gebruik om die armoedevlakke in die land te bepaal en te monitor. Dit verskaf ook toepaslike inligting om die nasionale rekeninge te ontwikkel en instand te hou, asook om ongelykhede te monitor. Die LOO 2014/15 ondersteun die Nasionale Ontwikkelingsplan (NOP) in soverre dat dit die land sal help om die NOP-teiken te monitor waar daar gepoog sal word om die Gini-koëffisiënt teen 2030 te laat daal tot 0.60. Die moni-tering van die doelwit om die aantal mense van die bevolking wat onder die onderste armoedevlak lewe te verminder na 0% teen 2030, sal ook baat vind deur hierdie opname. Die huidige Gini-koëffisiënt is 0.69 gegrond op die Inkomste- en Uitgawe-opname (IUO) 2010/11(gebaseer op inkomste per capita, insluitend salarisse, lone en welsynstoelaes). Die LOO is 'n opname gemik op huishoudings. Gedetailleerde inkomste- en uitgawe-inligting, sowel as inligting in verband met opleiding, behuising, maatskaplike welstand, gesondheid en lewensomstandighede van huishoudings dwarsoor Suid-Afrika word ingesamel. Die opname word elke vyf jaar uitgevoer. Die vorige opname het in 2008 plaasgevind. Statistieke Suid-Afrika (Stats SA) maak ook gebruik van die uitslae van die LOO om die gewigstoekenning van die VPI mandjie van goedere en dienste te herbereken. Hierdie inligting is laas aangepas nadat die data van die Inkomste- en Uitgawe-Opname (IUO) 2010/11 vrygestel is. Dit is noodsaaklik dat dit elke drie tot vyf jaar herbereken moet word aangesien dit tred moet hou met die mees onlangse verbruikers- en bestedingspatrone van huis-houdings. Die LOO geskied oor 'n periode van 12 maande waartydens 'n gekose huishouding oor 'n tydperk van vier weke vier maal besoek word. 'n Kombinasie van dagboek en herroepmetodes sal gebruik word om huishoudelike uitgawes gedurende die duur van die opname weer te gee. 'n Gekose huishouding sal versoek word om 'n uitgawe-dagboek vir 'n tydperk van twee weke by te hou. LOO data-invordering het reeds op 13 Oktober 2014 begin en dit duur tot 30 Oktober 2015.
Lamsboud 3 knoffelhuisies Vars Roosmarynblare 60ml Olyf Olie 10 Kapok Aartappels 20g botter 2 eetlepels mosterd sout en peper Voorverhit die oond tot 200°C. Plaas die lamsboud in 'n braaipan en maak ses snitte in die boud. Plaas die knoffelhuisies in die snitte en marineer met sout, peper, olie, roosmaryn en mosterd. Rooster vir 20 minute in die oond en haal dit uit en sit die kapok aartappels rondom die boud en sprinkel die botter oor. Bak vir 1 uur tot dit medium is of tot 'n temperatuur van u keuse. Haal die boud uit as dit gaar is en bedek met foelie en laat dit rus vir 15 minute voor dit bedien word. Verskillende groente kan saam met die boud gebak word. Gebruik die sous van die boud en verhit dit in 'n pot met witwyn en maizena en gebruik dit as 'n sous vir die lamsboud.
KiX-projek - Gr 5B-klas voor
Amelia van Zyl van "Kamers vol Geskenke" was die spreker by die Vrouediens afsluiting. Saam met Amelia, links, is Tharien van der Westhuizen, Adel Liebenberg en Carla Eksteen. Foto: Marietha Goosen
Die Gr 5B-klas is die voorlopers met die insameling van Zoeloe Bybels vir die "Vertel vertel' Kix projek. Kix Piketberg is dankbaar oor die 260 Bybels wat reeds ingesamel is. Die fondsinsameling het ten einde geloop, maar ons droom vir 300. Foto: Marietha Goosen
Marietha Goosen, Mieta Basson, Nicoline Brown, Hanlie Linde en Marlien Smit saam met Amelia van Zyl. Foto: Johan Smit
Vir die eerste twee inskrywings vir die uitslaap, Mika en JJ vd Merwe, het Kix 2 Bybels gegee. Een in Afrikaans vir hulleself en een in Zoeloe om vir iemand iewers vorentoe te gee. Op die foto is Marietha Goosen, saam met JJ en Mika vd Merwe, en hulle Kix leiers, Jackie Ferguson en Ilse Bruwer. Foto: Sandra de Villiers
Kix 2014-Projek "Vertel Vertel!" Morawia Wyk geniet die aandjie saam. Foto: Marietha Goosen
"'n Bybeltjie vir 'n Zoeloe-kindjie" - dis die waarde wat R60 in 'n koevertjie kan toevoeg tot iemand se lewe in Msinga en Makathini. Kix het reeds 260 Bybels
7de Laan vermaak Huis AJL
Maand van Bejaardes Inwoners van Huis AJ Liebenberg het n rolstoel-optog gehad tot by Boland Superspar ter bewusmaking van Maand van Bejaardes. Baie dankie Boland Superspar wat hul bederf het met 'n koppie tee en melktert. Inwoners is ook deur die winkel geneem om te sien hoe pryse gestyg het sedert hulle self inkopies gedoen het!
Die Rus-'n-Bietjie Klub het die inwoners van Huis AJ Liebenberg vermaak met karakters van 7de Laan, samesang en musikante ter bewusmaking van Kanker en Oktober - Maand van Bejaardes.
Kix Kinders bederf Huis AJL inwoners
Baie dankie aan die KIX Kinders wat elke jaar aan ons inwoners en personeel dink en ons bederf met 'n geskenkie, blommetjie en iets te ete - ons waardeer dit opreg. Berigte en foto's: Marie de Villiers
Die Intermediêre– en Seniorfase (Gr 4 - 7) van Steynville Primêr het onlangs hulle jaarlikse prysuitdeling gehou. Die algehele wenners (Gr 4-6) is Mauricke Salvirus (Gr 6), Camber Christians (Gr 5) en Wiohné Turner (Gr 4). Hoofleiers vir 2015: Hoofmeisie Elnay Benjamin en Hoofseun Mauricke Salvirus
Dux-leerder in Graad 7, StaceyLee Heugh ontvang die trofee by Mnr Diegaardt van PPC Sement, Piketberg.
Wiskunde en Wetenskap uitblinker in Gr7, Donita Brits ontvang haar prys van Berenice Scheepers.
Kontak Piketberg Animal Welfare indien u 'n katjie wil aanneem. Skakel 071 828 7952
Sportvrou van die jaar Elnay Benjamin met Margaret Goliath.
Sportman van die jaar Zequin Langeveldt met Francisco Strauss.
Keishan na Supersport funksie Op 19 November is die Sportman/vrou Streekwenner in die Swartland by 'n geselligheid op Riebeek aangewys. Die Piketberger is voor dié geleentheid gedruk en is trots op Keishan van Rooy, gr 4-leerder by Steynville Primêr, wat een van die finaliste was. Keishan was Supersport en Swartland Gazette se wenner vir Maartmaand. Die finaliste is almal skoolsport uitblinkers en die Algehele Wenner word bepaal deur Supersport. Foto: Elzanne Boshoff
Alison se Musiekaand
Die sangtrio het vir oulaas opgetree voordat twee die skool verlaat. Anina Bester en Maria Visser is vanjaar in gr 12 en Adriana Visser, regs, in gr 11.
Levona Roberts ontvang 'n Musiekbeurs geborg deur Boland Superspar. Levona is in gr 10 en een van Alison Müller se belowende studente. Foto's: Marietha Goosen
VERSKYN 29 Januarie 26 Februarie 26 Maart 23 April 28 Mei 25 Junie 30 Julie 27 Augustus 1 Oktober 29 Oktober 26 November
Berigte/Advertensie IN 20 Januarie 17 Februarie 17 Maart 14 April 19 Mei 16 Junie 21 Julie 18 Augustus 22 September 20 Oktober 17 November
ns w o 14
! r dit e e d aar
20 nde e r u d g ge n i n u
nkie a d e Bai
rste e d n lle o vir ju
Reach se Gimnaste by SA's
Magdel Coetzee, 2de level 9. Foto's: Alta Nelson
Ané Nelson, 1ste level 8.
Jade Wilson, 3de level 5 onder 11.
Die Junior dansgroep het 1ste plek behaal by die afgelope SA-kampioenskappe. Agter is Ané Nelson 1ste, level 8, Janneke Slabber 6de, level 5, Christine van der Merwe 6de, level 6, Magdel Coetzee 2de, level 9. Derde ry Shanda Whitfield 26ste, level 6, Su-Mari Hanekom 18de, level 4. Tweede ry Pamela Booys 16de, level 4, Elné Burger 8ste, level 4, Milah Baard 1ste, level 5, Nicole Steyn 5de, level 6, Renate Coetzee 14de, level 4 en voor Jade Wilson 2de, level 5. Afwesig Mia Oberholzer 3de, level 5. Milah Baard, 1ste plek, level 5 onder 13.
Nuus uit die Biblioteek
Die Senior dansgroep het 2de plek behaal by die afgelope SA-kampioenskappe.
1 Kursus: 8 Desember tot 19 Desember 2014 8 lesse @ R280 waargeneem deur Charné Augustyn
12 - 15 Januarie 2015 : 1 Weekkursus vir babas en beginners hoofsaaklik Kontak Alison Müller 073 229 2855 / Saans 022 913 1746 Bespreek dadelik - beperkte plek! Kansellasie binne 5 dae : volle fooi betaal.
'n Paar gewilde boeke en skrywers om te geniet hierdie vakansie.: Afrikaans: S.D.Fourie – Lanternswaaier; Irma Venter – Skrapnel; Lynn Austin – 'n Lig in die Duisternis; Francine Rivers – Verlos deur die Liefde; Eleanor Baker – Die ander Martha Anchen Troskie – Nooit is 'n Lang Lang Tyd; E.K. M Dido – 'n Ander Ek; Irma Joubert – Tolbos; Mike Nicol – Dieners en Donners; Johan Fourie – Kodenaam – Tau; Johan Fourie – Spoor van die Perlemoenstropers; Karin Brynard, Kris Karstens, Deon Meyer, Riana Mouton, Wilma Adriaanse. Engels gewilde skrywers Karen Kingsbury; Tess Gerritsen; James Patterson; Santa Montefiore; Lisa Scottoline; Nora Robberts; Nicolas Sparks Nie Fiksie: Mitch Albom – Tuesdays with Morrie; Natasha Kampusch - 3,096 days; Esta Steyn – Die Grafte Jubel; Marita van der Vyver – Die hart van ons huis; 'n Kamer vol Leesgenot.
Biblioteek se Vakansieprogram Alle kinders van 5 tot 10 is welkom by ons Knip en Plak Vakansieprogram vanaf 8 tot 12 Desember. Elke dag van 12h00 tot 13h00.
Biddy se Balletleerlinge Presteer Leerlinge van Die Biddy Langenhoven Balletskool het puik presteer in die "Imperial Society of Teachers of Dancing" eksamens wat onlangs op Piketberg plaasgevind het.
Test 4 - Jané Eksteen, Andrea Visser en Christine van der Merwe almal Merit.
Mari Fivaz, Erna Koegelenberg en Lise Bruwer het almal Onderskeiding vir Pre Primary verower.
Anri van der Merwe (Onderskeiding), Izabella Olsen (Merit) en Annette Bruwer (Onderskeiding) vir Primary verower.
Test 2 - Janke van Schalkwyk en Carli Rossouw albei Merit.
Besonderse prestasie vir Wiohné Turner wat na net 18 maande Test 4 - Carina Smit, Lené Nortje, se ballet onderShanda Whitfield en Nicola rig Onderskeiding Coetzee almal Merit. verower het vir Test 1. Foto's: Biddy Langenhoven
Test 1: Jana Truter (Merit), Mia Oberholzer (Onderskeiding), Wiohné Turner (Onderskeiding).
Fun Run, Fun Cycle, Fun Walk PAW bedank die organiseerders van die pretdag wat op 1 November op Org de Rac gehou is en vir die "doggie walk" wat hulle ook gereël het. Baie dankie aan Boland Superspar en Piketberg Dierehospitaal vir die pryse deur hulle geskenk vir die gelukstrekkings. Die dag was ook in samewerking met PHS.
Foto's: Alta Nelson en Marietha Goosen
BOLAND SUPERSPAR KERSSEISOEN PROGRAM 19 DESEMBER 2014 WINKEL IS OOP TOT 22h00 VIR JOU KERSINKOPIE GERIEF! Alle Piketbergers word vriendelik uitgenooi om saam met die Boland Superspar personeel ons KERSINKOPIE KARNAVAL te kom geniet. Kom proe gerus aan heerlike feestyd produkte en geniet die Kerstyd atmosfeer saam met u gesin. Kersvader gaan ook kom inloer om die kinders te vermaak en gratis lekkers uitdeel. Die karnaval skop af teen 16:00 en hou aan tot
22:00 op Vrydag 19 Desember.
Kompetisie tyd by Boland Superspar!
Write your details on the back of your till slip and place it in the competition box in front of the store. The competition is open from 11/11/2014 and ends 31/12/2014
Huis AJ Liebenberg besoek Green Tree Café
40 van Huis AJ Liebenberg se inwoners het die oggend by Boland Superspar deurgebring. Daar is vars Melktert en tee bedien. Namens Boland Superspar wil ons net dankie sê vir die span wat gehelp het. Dit was 'n reuse sukses.
R1000 Mzanzi Wenner
Marlene Visagie (Vloer spanleier) oorhandig die R1 000 SPAR koopbewys aan Malcolm van Rooyen. Hy het deelgeneem aan die "Food for Mahala" Kompetisie.
Kersboom met wense
Ray van Rooy is besig met beplanning vir sy jaarlikse Kersete vir minderbevoorregte kinders in ons gemeenskap. Die kersboom is met die samewerking van Boland Superspar opgesit. Hierdie boom het die name van behoeftige kinders se kerswense. Neem gerus 'n papiertjie, koop die geskenk en draai dit toe, skryf naam op en plaas dit in die trollie.
AME Gemeente hou jaarliks 'n gholfdag, om lede van die gemeenskap aan te moedig om by die klub aan te sluit. Hier oorhandig Mary De Wee die koopbewys prys aan Louis Nthane en Moshwin Moore.